ילדים ישראלים במלחמת חרבות ברזל

ממוזער|בית משפחת ביבס בניר עוז ממנו נחטפו בני המשפחה. האם שירי וילדיה אריאל וכפיר נרצחו בשבי חמאס
ילדים ישראלים במלחמת חרבות ברזל הם ילדים ישראלים אשר נפגעו באופן ישיר או עקיף כתוצאה ממלחמת חרבות ברזל: ילדים אשר נהרגו במלחמה – חלקם בטבח שבעה באוקטובר, וחלקם לאחר מכן – בפיגועי טרור ובתקיפות טילים של חזבאללה מלבנון, של חמאס מרצועת עזה ושל איראן, ילדים אשר נחטפו לרצועת עזה, ילדים שאיבדו את אחד מהוריהם או את שני הוריהם, ו/או אחים/אחיות כתוצאה מהטבח ומהמלחמה וילדים שפונו מבתיהם מקו העימות בצפון ומעוטף עזה ושהו במשך חודשים רבים (חלקם, במשך מעל לשנה) מחוץ לבתיהם.

במהלך הטבח נחטפו 36 ילדים (מתוכם 2 נרצחו בשבי), 37 ילדים נרצחו ו-116 התייתמו מהוריהם, 20 ילדים נותרו ללא הורים ו-96 התייתמו מהורה אחד. כ-50,000 ילדים פונו מבתיהם, כולל כ-7,000 ילדים מתחת לגיל 6 שנפצעו פיזית ונפשית.

סך הכל במהלך כל מלחמת חרבות ברזל נרצחו ונהרגו 62 ילדים, נערים ופעוטות, בהם אריאל וכפיר ביבס אשר נחטפו בחיים ונרצחו בשבי החמאס יחד עם אימם שירי.

מנתוני המועצה הלאומית לשלום הילד עולה כי 19,407 ילדים ישראלים נפגעו בגוף ובנפש בפעולות האיבה מאז פרוץ המלחמה, 37% מהם מתחת לגיל שש.

על פי נתוני הביטוח הלאומי, מהשבעה באוקטובר 2023 עד פברואר 2026 יותר מ-25 אלף ילדים הוכרו כנפגעי פעולות איבה מאז 7 באוקטובר ו-5,659 ילדים הוכרו כבעלי נכות פיזית או נפשית. 63 ילדים נרצחו, 35 ילדים התייתמו מהוריהם ו-316 איבדו את אחיהם.

 רקע 

 ילדים שנרצחו בטבח שבעה באוקטובר 
רשימת הילדים הישראלים שנרצחו ונהרגו במלחמת חרבות ברזל שם פרטי  שם משפחה גיל בעת המוותמין מקום מגורים  מקום המוות  תאריך פטירה  מקום הקבורה  הערותנעאמה אבו ראשד 0.01 נקבה אבו קרינאת צומת פטיש 07/10/23   עוברית שיולדה לאחר שאמה נדקרה, העוברית יולדה בבית החולים ונפטרה עקב הפצעים מספר שעות לאחר הלידה. נעאמה אבו ראשד מילה כהן 0.9 נקבה בארי בארי 07/10/23 תל אביב - ירקוןמילה כהן עומר קדם סימן טוב 2.3 זכר ניר עוז ניר עוז 07/10/23 ניר עוזעומר קדם סימן טוב ארבל קדם סימן טוב 5.6 נקבה ניר עוז ניר עוז 07/10/23 ניר עוזארבל קדם סימן טוב שחר קדם סימן טוב 5.6 נקבה ניר עוז ניר עוז 07/10/23 ניר עוזשחר קדם סימן טוב איתן קפשיטר 5 זכר דימונה ליד מכללת ספיר 07/10/23 דימונהאיתן קפשיטר אלין קפשיטר 7.9 נקבה דימונה ליד מכללת ספיר 07/10/23 דימונהאלין קפשיטר יזן זכריה אבו ג'מאע 5 זכר ערערה ערערה 07/10/23 נהרג מפגיעת טיל בביתו. יזן זכריה אבו ג'מאע אמין עקל אלקרעאן 9 זכר כוחלה כוחלה 07/10/23 נהרג מפגיעת טיל. אמין עקל אלקרעאןמחמד ד'יבאלקרעאן15זכרכוחלהכוחלה07/10/23נהרג מפגיעת טיל. מחמד ד'יב אלקרעאןג'וועד אברהיםאלקרעאן14זכרכוחלהכוחלה07/10/23נהרג מפגיעת טיל. ג'וועד אברהים אלקרעאןמאלק אברהיםאלקרעאן14זכרכוחלהכוחלה07/10/23נהרג מפגיעת טיל. מאלק אברהים אלקרעאןמאי זוהייראבו סבייח13נקבהכוחלהכוחלה07/10/23נהרגה מפגיעת טיל. מאי זוהייר אבו סבייח רפאל מאיר מסקלצ'י 12 זכר נתיבות נתיבות 07/10/23 נתיבותרפאל מאיר מסקלצ'י ינאי חצרוני הלר 12.6 זכר בארי בארי 07/10/23 באריינאי חצרוני הלר ליאל חצרוני הלר 12.6 נקבה בארי בארי 07/10/23 באריליאל חצרוני הלר נויה דן 12.10 נקבה ניר עוז ניר עוז 07/10/23 עין השופטנויה דן יהל שרעבי 13 נקבה בארי בארי 07/10/23 כפר הרי"ףיהל שרעבי נויה שרעבי 16 נקבה בארי בארי 07/10/23 כפר הרי"ףנויה שרעבי עידו אבן 14.4 זכר בארי בארי 07/10/23 באריעידו אבן אלון אבן 16.6 זכר בארי בארי 07/10/23 באריאלון אבן יפתח קוץ 14.5 זכר כפר עזה כפר עזה 07/10/23 גן יבנהיפתח קוץ יונתן קוץ 16.7 זכר כפר עזה כפר עזה 07/10/23 גן יבנהיונתן קוץ שגיא זק 14.11 זכר כיסופים כיסופים 07/10/23 שדרותשגיא זק כרמל בכר 15.9 זכר בארי בארי 07/10/23 באריכרמל בכר ליאור טרשנצ'סקי 15.11 זכר בארי בארי 07/10/23 באריליאור טרשצ'נסקי תהל בירה 15.11 נקבה בארי בארי 07/10/23 באריתהל בירהטלקרן17זכרנתיב העשרהחוף זיקים07/10/23נתיב העשרהטל קרןתומרערבה אליעז17זכרנחל עוזנחל עוז07/10/23כפר מימוןתומר ערבה אליעזרות הודיהפרץ17.1נקבהקריית חייםמסיבת הנובה07/10/23צפתרות הודיה פרץמורמאיר17.2נקבהניריםנירים07/10/23ניריםמור מאיר אור תעסה 17.5 זכר נתיב העשרה חוף זיקים 07/10/23 נתיב העשרהאור תעסה נדב יוסף חי טייב 17.5 זכר בית שקמה חוף זיקים 07/10/23 אשקלוןנדב יוסף חי טייב אלינה וייסברג 17.8 נקבה באר שבע חוף זיקים 07/10/23 באר שבעאלינה וייסברגשחרקריאף17.9זכרגילתחוף זיקים07/10/23גילתשחר קריאףמתןרוזנברג17.7זכרדימונהמסיבת פסיידאק07/10/23דימונהמתן רוזנברגעמיתגבאי17.11זכררעיםרעים07/10/23רעיםעמית גבאי תמר טורפיאשוילי 9.10 נקבה אשדוד אשדוד 27/10/23 אשדודנפטרה בעת ריצה לממ"ד בעת אזעקה. תמר טורפיאשויליכפירביבס0.9זכרניר עוזבשבי בעזהנובמבר/דצמבר 2023צוחרנרצח בשבי. כפיר ביבס. הלוויית משפחת ביבסאריאלביבס4.2זכרניר עוזבשבי בעזהנובמבר/דצמבר 2023צוחרנרצח בשבי. אריאל ביבס. הלוויית משפחת ביבסאוריההרטום16.6זכרדולבתחנת הדלק בעלי29/02/24אריאלנרצח בפיגוע ירי בעלי. אוריה הרטום בנימין אחימאיר הכהן 14.9 זכר ירושלים סמוך למאחז מלאכי השלום 12/04/24 ירושלים - הר המנוחותנרצח בפיגוע. בנימין אחימאיר מילאר מועדאד שאער 10 זכר מג'דל שמס מג'דל שמס 27/07/24 מג'דל שמסנהרג מפגיעת הטיל במג'דל שמס. מילאר מועדאד שעאריזן נאיףאבו סאלח10זכרמג'דל שמסמג'דל שמס27/07/24מג'דל שמסנהרג מפגיעת הטיל במג'דל שמס. יזן נאיף אבו סאלחג'יבארהאבראהים10זכרמג'דל שמסמג'דל שמס27/07/24מג'דל שמסנהרג מפגיעת הטיל במג'דל שמס. ג'יבארה אבראהיםנאג'י טאהרחלבי10זכרמג'דל שמסמג'דל שמס27/07/24מג'דל שמסנהרג מפגיעת הטיל במג'דל שמס. נאג'י טאהר חלביויניס אדהםספדי11נקבהמג'דל שמסמג'דל שמס27/07/24מג'דל שמסנהרגה מפגיעת הטיל במג'דל שמס. ויניס אדהם ספדיאלמא איימןפח'ר אל-דין11נקבהמג'דל שמסמג'דל שמס27/07/24מג'דל שמסנהרגה מפגיעת הטיל במג'דל שמס. אלמא איימן פח'ר אל-דיןאיזיל נשאתאיוב12נקבהמג'דל שמסמג'דל שמס27/07/24מג'דל שמסנהרגה מפגיעת הטיל במג'דל שמס. איזיל נשאת איובג'וני ודיעאבראהים12זכרמג'דל שמסמג'דל שמס27/07/24מג'דל שמסנהרג מפגיעת הטיל במג'דל שמס. ג'וני ודיע אבראהיםנאזם פח'רסעב15זכרעין קיניאמג'דל שמס27/07/24עין קיניאנהרג מפגיעת הטיל במג'דל שמס. נאזם פח'ר סעבפג'ר ליית'אבו סאלח15זכרמג'דל שמסמג'דל שמס27/07/24מג'דל שמסנהרג מפגיעת הטיל במג'דל שמס. פג'ר ליית' אבו סאלחחאזם אכרםאבו סאלח15זכרמג'דל שמסמג'דל שמס27/07/24מג'דל שמסנהרג מפגיעת הטיל במג'דל שמס. חאזם אכרם אבו סאלח אמיר רביע אבו סאלח 16 זכר מג'דל שמס מג'דל שמס 27/07/24 מג'דל שמסנהרג מפגיעת הטיל במג'דל שמס. אמיר רביע אבו סאלחנועםיחיאל17זכראחיעזרכביש 77, סמוך לרמת ישי22/09/24אחיעזרנהרג בתאונה בכביש 77 בעת אזעקה בשל שיגור טילים. נועם יחיאליהושע אהרון טוביהשמחה12זכרירושליםכביש המנהרות, גוש עציון11/12/25ירושלים - הר המנוחותנרצח בפיגוע ירי בכביש המנהרות. יהושע אהרון טוביה שמחהיהליגור16.3נקבהפרדס חנה-כרכורצומת כרכור05/03/25פרדס חנהנפטרה מספר ימים לאחר שנפגעה אנושות בפיגוע בצומת כרכור. יהלי גור רביד חיים גז 0.05 זכר ברוכין כביש 446, סמוך לברוכין 29/05/25 ירושלים - הר המנוחותנפטר שבועיים לאחר שיולד לאחר שאימו נפצעה אנושות בפיגוע סמוך לברוכין, ונפטרה מאוחר יותר. רביד חיים גזחלאאל-קאסם אבו אל-היג'א חטיב13נקבהטמרהטמרה14/06/25נהרגה עם בנות משפחה נוספות מפגיעת טיל איראני בביתם. חלא אל-קאסם אבו אל-היג'א חטיבאנסטסיה (נסטיה)בוריק9נקבהבת ים (אוקראינה)בת ים15/06/25נהרגה עם בני משפחה מפגיעת טיל איראני בבת ים. פליטה מאוקראינה. נסטיה בוריקקוסטיאנטיןטוטביץ10זכרבת ים (אוקראינה)בת ים15/06/25נהרג עם בני משפחה מפגיעת טיל איראני בבת ים. פליט מאוקראינה. קוסטיאנטין טוטביץ איליה פישקורוב 14 זכר בת ים (אוקראינה) בת ים 15/06/25 נהרג עם בני משפחה מפגיעת טיל איראני בבת ים. פליט מאוקראינה. איליה פישקורוב

במהלך טבח שבעה באוקטובר נרצחו על ידי פעילי חמאס ופעילי ארגוני הטרור הנוספים אשר פלשו לישראל 37 ילדים,  הצעירים מביניהם בני פחות משנה: מילה כהן בת 10 חודשים נרצחה יחד עם אביה אוהד בבארי, ונעאמה אבו ראשד, שהייתה העוברית של סוג'וד אבו ראשד, נהרגה לאחר שאימה שהייתה בחודש התשיעי להריונה, נורתה על ידי חמאס בצומת פטיש – העוברית יולדה בבית החולים סורוקה אך לא שרדה ונפטרה מספר שעות לאחר מכן.
ממוזער|משפחת קדם סימן-טוב שנרצחה בטבח שבעה באוקטובר
בשלושה מקרים, הילדים שנהרגו הם חלק ממשפחה שלמה שנרצחה במהלך המתקפה:
 עומר, ארבל ושחר קדם סימן טוב, נהרגו יחד עם הוריהם ג'וני ותמר בטבח ניר עוז.
 איתן ואלין קפשיטר, נרצחו יחד עם הוריהם יבגני ודינה בכביש סמוך למכללת ספיר בעת ששבו מנופש משפחתי באשקלון אל ביתם בבאר שבע.
 יפתח ויונתן קוץ נרצחו יחד עם הוריהם אביב וליבנת ואחותם הגדולה רותם בכפר עזה, כאשר כל הגופות נמצאו מחובקות יחד במיטה.

ישנם גם כמה מקרים בהם ילדים נרצחו יחד עם בן משפחה נוסף לצידם: נויה דן בת ה-13 מניר עוז (יחד עם סבתה כרמלה), שגיא זק בן ה-14 מכיסופים (יחד עם הוריו איתי ואתי), תומר ערבה אליעז בן ה-17 מנחל עוז (יחד עם אימו דיקלה ואביו החורג נועם אליקים; אחיותיו החורגות הקטנות, דפנה ואלה, נחטפו לעזה והוחזרו בעסקת החטופים הראשונה) ומור מאיר בת ה-17 מנירים (יחד עם אביה דורון).

בנוסף, בקיבוץ בארי ישנם מספר ילדים שנהרגו יחד עם אח/אחות: ינאי וליאל חצרוני (יחד עם סבם אביה ודודתם אילה), יהל ונויה שרעבי (יחד עם אימן ליאן; אביהן אלי נחטף לעזה ושוחרר בעסקת החטופים השנייה), עידו ואלון אבן (יחד עם הוריהם חן ורינת). מהקיבוץ נרצחו גם הפעוטה מילה כהן בת ה-10 חודשים (יחד עם אביה אוהד), כרמל בכר בן ה-15 (יחד עם אימו דנה), תהל בירה בת ה-15 (יחד עם הוריה אורון ויסמין ואחותה הגדולה תאיר) וליאור טרשנסקי בן ה-16 (אחותו הקטנה גלי נחטפה לעזה והוחזרה בעסקת החטופים הראשונה).

במהלך הטבח בקיבוץ רעים, עמית גבאי בן ה-17 נרצח בדירתו.

בטבח בפסטיבל נובה נרצחה רות פרץ בת ה-17 יחד עם אביה אריק פרץ. רות שהייתה על כיסא גלגלים נהגה לפקוד עם אביה מסיבות טבע. האב ניסה לברוח עם בתו על הגב אך המחבלים תפסו ורצחו אותם.

בין 16 קורבנות הטבח במסיבת פסיידאק נמנה גם מתן רוזנברג בן ה-17.

בטבח בחוף זיקים נרצחו חמישה בני נוער: אור תעסה בן ה-16 (אביו גיל נהרג גם הוא בעת הטבח בנתיב העשרה), אלינה וייסברג בת ה-17, נדב יוסף חי טייב בן ה-17, שחף קרייף בן ה-17 וטל קרן בן ה-17.

במהלך הטבח נחטפו לעזה כל בני משפחת ביבס מניר עוז: האב ירדן, האם שירי ושני ילדיהם, אריאל בן הארבע וכפיר בן עשרה חודשים. אריאל וכפיר, יחד עם אימם שירי, נרצחו בשבי המחבלים במהלך חודש נובמבר 2023, וגופותיהם הושבו לישראל במהלך עסקת החטופים השנייה, בפברואר 2025.

 הרוגים מנפילת רקטות 
במהלך הטבח בשביעי באוקטובר נהרגו עשרות אנשים מנפילת רקטות.

הילד רפאל מאיר מסקלצ'י בן ה-13 מנתיבות נהרג מפגיעת רקטה יחד עם אביו נתנאל כאשר חזר מתפילות שמחת תורה.

בפזורה הבדואית בנגב (בכפר כוחלה ושכונתו אלבאת) נהרגו חמישה ילדים מפגיעת טיל. מפגיעת הטיל נהרגו שישה בני אדם, מתוכם ארבעה ילדים ממשפחת אלקרעאן: מאלק אברהים בן ה־14, ואחיו ג'וועד אברהים בן ה-15, ובני הדוד שלהם מחמד דיב בן ה-12, ואמין עקל בן ה־16. באותו הכפר נהרגה גם מאי זוהיר אבו סבייח בת ה־13 יחד עם סבתה, פאיזה. יזן זכריה אבו זמעה בן החמש מערערה נהרג גם הוא מירי רקטה מעזה על ביתו.

 המוקדים בהם נרצחו ונהרגו ילדים במהלך טבח שבעה באוקטובר (כולל פגיעות טילים שהיו חלק מהמתקפה) 
זירהמספר הרוגיםבארי10חוף זיקים5פגיעת הטיל בכוחלה5ניר עוז4כפר עזה2בסמוך למכללת ספיר ושדרות2פסטיבל "נובה"1מסיבת "פסאיידק"1נתיבות1כיסופים1נחל עוז1נירים1ערערה1צומת פטיש1רעים1

 ילדים שנרצחו ונהרגו כתוצאה מפיגועי טרור ומתקפות טילים לאחר מתקפת הפתע 
במהלך המלחמה, לאחר מתקפת שבעה באוקטובר, נרצחו ונהרגו עוד 23 ילדים כתוצאה מתקיפות טרור ומתקפות טילים, ובנוסף אליהם התברר בהסכם חמאס–ישראל (ינואר 2025) כי עוד בנובמבר 2023, נרצחו אריאל וכפיר ביבס. המתקפה אשר הביאה למספר הילדים ההרוגים הגבוה ביותר היא מתקפת חזבאללה על מג'דל ש'מס.

 הרג הילדים במגרש הכדורגל במג'דל ש'מס 
ממוזער|הלוויות הילדים שנהרגו במג'דל שאמס 2024

ביום שבת, 27 ביולי 2024, פגעה רקטה ששיגר ארגון הטרור חזבאללה, במגרש כדורגל של מג'דל שמס שברמת הגולן, והביאה למותם של 12 ילדים ובני נוער, כולם מתחת לגיל 18.

במתקפה נהרגו שלושה שחקנים במחלקת הנוער של מועדון ספורט בני ממבע הגולן: ג'ון ודיע אבראהים בן ה-12, חאזם אכרם אבו סאלח בן ה-15, ואמיר רביע אבו סאלח בן ה-16. איתם נהרגו עוד נערים בני משפחתם של חאזם ואמיר: יזן נאיף אבו סאלח בן ה-12 ופג'ר ליית' אבו סאלח בן ה-16. עוד בהרוגות, שתי ילדות שחקניות כדורסל מהפועל צעירי הגולן: איזל נשאת איוב בת ה-12, ואלמא איימן פח'ר א-דין בת ה-11. עימן נהרגה ילדה נוספת, ויניס אדהם א-ספדי בת ה-11. נער נוסף שנהרג הוא תושב עין קנייא הסמוכה: נאזם פאח'ר סעב בן ה-15. שני ילדים נוספים ממג'דל שמס נהרגו אף הם: מילאר מועדאד א-שעאר בן ה-10, ונאג'י טאהר אל-חלבי בן ה-11. יממה לאחר פגיעת הרקטה, נקבע מותו של הילד ג'יפארא אבראהים בן ה-11, שנעדר לאחר נפילת הרקטה ונערכו אחריו חיפושים במשך כל היום, עד שזוהו שרידי גופתו. 

במהלך טקס הזיכרון הממלכתי לזכר אירועי שבעה באוקטובר, שנערך באופן חד פעמי בתאריך הלועזי, 7 באוקטובר 2024, ביצעה קבוצת ילדים מהישובים שנפגעו במתקפה ובמלחמה, את השיר "אצלנו בגן" שכתב יפתח קרזנר ושאותו שרה במקור שי-לי עטרי שבעלה יהב וינר נרצח במהלך הטבח בכפר עזה, תוך שהוא מגן על שי-לי ועל ביתם התינוקת שייה, ששרדו. במסגרת הטקס, הוסף בית חדש לשיר אשר מתאר את מותם של ילדי מג'דל ש'מס, ואת הבית הזה שרה חברתם לכפר, לונא רבאח.

 ילדים שנרצחו ונהרגו בפיגועי טרור במהלך המלחמה 
 ב-27 באוקטובר 2023 בעת שיגור טילים מעזה לכיוון אשדוד, נפטרה תמר טורפאשוילי בת ה-9 מדום לב בעת שרצה לממ"ד. תמר הוכרה כנופלת בפעולת איבה.
 ב-29 בפברואר 2024 נרצח הנער אוריה הרטום בן ה-16 בפיגוע הירי השני בתחנת הדלק בעלי.
 ב-12 באפריל 2024 נרצח הנער בנימין אחימאיר בן ה-14 ורוצצה גולגולתו סמוך ליישוב מלאכי השלום, לאחר שיצא לרעות צאן.
 ב-22 בספטמבר 2024 נהרג בתאונה הנער נועם יחיאל בן ה-17 בעת שיגור טילים מלבנון בצפון הארץ.
 ב-11 בדצמבר 2024 נרצח הנער יהושע אהרון טוביה שמחה בן ה-12, בפיגוע הירי בכביש המנהרות.
 ב-27 בפברואר 2025 בוצע פיגוע בצומת כרכור, והנערה יהלי גור בת ה-16 נפצעה אנוש ונפטרה מספר ימים לאחר מכן.
 ב-29 במאי 2025 מת מפצעיו התינוק רביד חיים גז בן השבועיים שנורה אנושות ברחם אימו, צאלה גז, בפיגוע הירי בכביש 446. צאלה נרצחה במקום והתינוק הובהל לבית החולים במצב קשה, שם נפטר מפצעיו כעבור 15 ימים.

 פגיעות נוספות 
באפריל 2024 במהלך מטח כבד מאיראן נפצעה אמינה אלחוסני בת ה-7 מהפזורה הבדואית באורח אנוש מרסיס.

 ילדים שנהרגו במתקפה האיראנית על ישראל 
במהלך המתקפה האיראנית על ישראל, בהמשך למבצע עם כלביא, שוגרו מטחי טילים רבים מאיראן לעבר ישראל שכללו טילים בליסטיים וכטב"מים.

ב-14 ביוני 2025 נהרגה חלא אל-קאסם אבו אל-היג'א חטיב בת ה-13 יחד עם אימה מנאר ואחותה הגדולה שדא מפגיעת טיל בביתן שבטמרה. מאותה הפגיעה נהרגה גם קרובת משפחה שביקרה אצלן.

ב-15 ביוני 2025 בפגיעת טיל בבת ים, נהרגו מספר אזרחים וביניהם שלושה ילדים בני אותה משפחה – נסטיה בורקיה בת ה-7 ובני דודיה קונסטנטין טוטביץ' בן ה-9 ואיליה פשקורוב בן ה-13. המשפחה נמלטה לישראל בעקבות מלחמת רוסיה-אוקראינה על מנת לטפל בנסטיה החולה בלוקמיה. באותה הפגיעה נהרגו גם סבתם של הילדים, לנה פשקורובה, ואימה של נסטיה, מריה פשקורובה, אשר גופתה אותרה ארבעה ימים מאוחר יותר.

 ילדים שנחטפו במהלך מתקפת הפתע בשבעה באוקטובר 
ממוזער|מיצג למען החטופים, ביניהם ילדים רבים, בקריית אונו
ממוזער|אריאל ביבס בן ה-4 נחטף לעזה מקיבוץ ניר עוז ונרצח בשבי חמאס
ממוזער|מיצב בכיכר החטופים עם בובת דוב גדולה ובלוני הליום צהובים למען הילדים שנחטפו

במהלך מתקפת הפתע, נחטפו על ידי חמאס 36 ילדים וילדות מקיבוצי עוטף עזה, אל תוך רצועת עזה. הילד הצעיר ביותר שנחטף הוא כפיר ביבס, בן עשרה חודשים בעת חטיפתו, שנחטף יחד עם כל משפחתו.

 המוקדים מהם נחטפו ילדים במהלך המתקפה 
זירהמספר ילדים חטופיםניר עוז14 (מתוכם 2 נרצחו)בארי10כפר עזה7נחל עוז3ניר יצחק1חולית1

הילדה הראשונה שהוחזרה מהשבי הייתה נטלי רענן, נערה ישראלית-אמריקאית בת 17 שנחטפה יחד עם אימה, יהודית. השתיים שוחררו כשבועיים לאחר הטבח בתור מחווה לארצות הברית.

כל שאר הילדים שנחטפו, למעט כפיר ביבס ואחיו הגדול אריאל בן ה-4, הושבו חיים לישראל במהלך עסקת החטופים הראשונה בין 24 בנובמבר 2023 לבין 1 בדצמבר.

כפיר ואריאל, יחד עם אימם שירי, נרצחו בידי שוביהם במהלך חודש נובמבר 2023, וגופותיהם הושבו לישראל במהלך עסקת החטופים השנייה בפברואר 2025 (אביהם, ירדן ביבס, הוא היחיד במשפחה אשר הושב מעזה בחיים). הלווייתם סוקרה בהרחבה בישראל ובעולם.

 פגיעות בילדים במהלך הטבח והשבי 
ב-21 בפברואר 2024, איגוד מרכזי הסיוע לנפגעי ונפגעות תקיפה מינית פרסם דו"ח על ההתעללויות המיניות במהלך הטבח. לפי הדו"ח, מחבלי חמאס תקפו מינית בשיטתיות בכל סוגי הזירות ב-7 באוקטובר לא רק נשים אלא גם ילדים וילדות.

בדו"ח שהוכן על ידי משרד הבריאות הישראלי והוגש לאו"ם פורטו מקרים רבים של התעללות בשבי בילדים הישראלים שנחטפו לעזה. הילדים סבלו מפגיעות רבות החל מלינץ' על ידי ההמון העזתי במהלך חטיפתם ועד הרעבה בשבי, התעללות פיזית ואף התעללות מינית קשה ביותר.

במחקר שנערך בבית החולים שניידר נמצא שהילדים שנחטפו סבלו מטראומה נפשית וסיבוכים בריאותיים שונים. בין הסיבוכים הבריאותיים היו בעיות בעיכול שנגרמו מירידה משמעותית במשקל, בעיות עור שונות וכן פציעות מרסיסים שלא טופלו. עיקר הבעיות מהן סבלו הילדים היו פסיכולוגיות, נאסר עליהם לדבר בקול רם ולכן גם עם שחרורם מהשבי הם המשיכו לדבר בלחישה, בנוסף הם סבלו מסיוטים ושינויי התנהגות בעקבות השבי.
ממוזער|איתן יהלומי בן ה-12 נחטף לעזה מקיבוץ ניר עוז ושוחרר בעסקת החטופים הראשונה

 השפעות מלחמת חרבות ברזל על ילדים ובני נוער בישראל 

לפי דו"ח המועצה הלאומית לשלום הילד עולה כי 63% מבני הנוער נחשפו ברשת לתכנים קשים הקשורים למלחמה כמו תמונות, סרטונים, התכתבויות ופוסטים המכילים תיאורים גרפיים של הטבח שביצעו מחבלי החמאס, מה שמגביר את הפגיעה הקשה באוכלוסיית הילדים והנוער בישראל בעקבות המלחמה.

המלחמה בישראל השאירה את חותמה לא רק על המרחב הפיזי אלא גם על הנפש. חשיפה לאירועים טראומטיים כמו מלחמה, אבל ופינוי מהבית מעמידות מבוגרים וילדים בסיכון לפתוח הפרעת דחק פוסט-טראומטית (PTSD). סימפטומים של PTSD כוללים הימנעות, חודרנות של מחשבות טראומטיות ופגיעה באיכות השינה. ילדים רבים חווים גם חרדות כלליות, דיכאונות, וקשיים בשינה ובהתנהלות יומיומית.

התגובה לטראומה קשורה לעוצמת החשיפה ולמשך הזמן שבו נמשכת החשיפה. ילדים החיים בקרבת מקומות הלחימה או שפונו מבתיהם חווים רמות גבוהות יותר של לחץ פסיכולוגי. משך החשיפה לסכנה והיקף המתקפה משפיעים גם הם על חומרת התגובות הנפשיות ועל ההתמודדות עם הטראומה לאורך זמן.

מסקר ארצי שנערך ב-2024 עלה כי 84% מההורים דיווחו על מצוקה נפשית של ילדיהם. 64% דיווחו על פחד, 62% דיווחו על חרדה. 43% מההורים דיווחו שילדיהם חוו בהלה בקלות מרעשי פתע ברמה גבוהה יותר בהשוואה לשגרה, 36% דיווחו על קושי גדול יותר של ילדיהם להיפרד ו-34% דיווחו על קושי של הילד בהירדמות.

 קישורים חיצוניים 


 ילדים ונוער במלחמה, דו"ח לוועדת המנכ"לים לזכויות ילדים ונוער מלחמת "חרבות ברזל", משרד המשפטים, יולי 2024
 Horton Hears a Jew! – סיפור לילדים באנגלית על העם היהודי במדינת ישראל שנכתב בעקבות מלחמת חרבות ברזל

 ביאורים 

 הערות שוליים 

קטגוריה:מלחמת חרבות ברזל
קטגוריה:ילדות בישראל
קטגוריה:ילדים במלחמה